Suomalainen pelistudio Prank Entertainment julkaisi äskettäin jokseenkin erikoisen suomipelin. Fester Mudd: Curse of the Gold on näet villiin länteen sijoittuva huumoriseikkailu, jossa on enemmän kuin vähän Monkey Islandien fiilistä.

Prank Entertainmentin Paavo Härkönen ja Seppo Santapukki, kaksi miestä pelin takaa, vierailivat Domen tukikohdassa kertomassa pelistä. Tai tarkalleen ottaen kolmiosaisen pelin ensimmäisestä osasta. Mistä on kyse, miksi ja miten?

Mutta taustoitetaan ensin vähän. Villiin länteen sijoittuva seikkailu sai alkunsa jo seitsemän vuotta sitten, kun Paavo Härkönen ryhtyi näpertämään sitä ihan omaksi huvikseen. Kehityksen mittaan peli kuitenkin muutti muotoaan reilusti, etenkin sen jälkeen kun siitä päätettiinkin tehdä ihan kaupallinen julkaisu. Yhdysvaltalainen Replay Games tuli mukaan ja Adventure Game Studio –pelinteko-ohjelmalla askarreltu seikkailu tehtiin uusiksi nykyaikaisella Unity-työkalusetillä. Unityllä kun peli voidaan julkaista myös muille alustoille, eikä vain PC:lle.

Alkujaan Fester Mudd suunniteltiin yhdeksi seikkailuksi, mutta nythän se saapuu kolmeen episodiin jaettuna. Tämä paitsi helpottaa tekijätiimin työtaakkaa, myös mahdollistaa myöhempien jaksojen hiomisen niin tarinan, grafiikoiden kuin tekniikankin suhteen.

Pelin ensimmäinen, jo saatavissa oleva episodi on nimeltään A Fistful of Pocket Lint.

Vaan mennäänpä asiaan. Fester Mudd neljässä osassa, olkaa hyvä:

Osa 1: Esittely ja sen semmoiset

Osa 2: Mikä Fester Mudd on, julkaisusopimuksen syntyminen…

Osa 3: Adventure Game Studiosta Unityyn, eri alustat, tablet-seikkaileminen…

Osa 4: Lisää itse pelistä

Lisää upeita pelivideoita (e)Domen videokanavalta osoitteesta https://www.youtube.com/user/wwweDomenet

Fester Mudd: Curse of the Gold

Tekijä: Prank Entertainment

Julkaisija: Replay Games

Saatavilla: iOS, Mac, Linux, PC

Tulossa: Android

Pelaajia: 1

Pelin kotisivu: Fester Mudd

Jukka O. Kauppinen

Ps. Peli on parhaillaan Steamin Greenlight-äänestyksessä. Tue suomipeliä ja äänestä!

Fester Mudd: Curse of the Gold Episode 1 (Android, iOS, Linux, Mac, PC) Fester Mudd on tamperelaisen Paavo Härkösen ja Leisure Suit Larry -remaken parissa puuhailevan Replay Gamesin toimitusjohtaja Josh Mandelin yhteistyön hedelmä. Se on episodipohjainen, villiin länteen sijoittuva peli, jonka sankarina toimii nimikkohahmo Fester Mudd. Erakkona Martha-muulinsa kanssa elävä Fester saa eräänä kauniina päivänä kirjeen veljeltään. Veli kertoo löytäneensä massiivisen kulta-aarteen, ja pyytää Festeriä mukaan sitä hakemaan. Tapaamispaikaksi hän ehdottaa Loamsmouthin pikkukaupunkia, jonne Fester ahneuksissaan lähtee, Martha mukanaan.

Lue myös

Battlefield 4 –ensikosketus – hypen alta pilkistää DICEn kasvava halu kertoa tarinoita

BioShock Infinite – haastattelussa pelisuunnittelija Shawn Elliot (osat 1-4)

Cities in Motion 2 –haastattelu – suomalainen liikennesimulaatio löysi pelaajansa

Dark –ensikosketus osa 2 – pimeää kyberpunkismia, vampyyreitä ja Witcherin ääntä

eSDomen suuri energiajuomakatsaus

Field Commander: Rommel (lautapeli)

Remember Me –ensikosketus: muistojen Pariisi